b'\n_START_ARTICLE_\nHidroplan\n_START_PARAGRAPH_\nHidropl\xc3\xa1n (angle\xc5\xa1ko seaplane) je letalo, narejeno za vzletanje in pristajanje na vodi.\n_START_SECTION_\nNamen in uporaba\n_START_PARAGRAPH_\nVe\xc4\x8dina modernih civilnih letal je izdelanih v varianti vodnega letala. Ve\xc4\x8dinoma gre pri teh izvedbah za prevoz la\xc5\xbejega tovora po jezerih in drugih oddaljenih predelih z vodo. Lete\xc4\x8de \xc4\x8dolne in amfibije pa najve\xc4\x8dkrat uporabljamo za ga\xc5\xa1enje po\xc5\xbearov._NEWLINE_Hidroplani lahko vzletijo in pristanejo na vodi samo kadar je voda \xc4\x8disto mirna ali pa le malo valov in tako kot druga letala imajo te\xc5\xbeave v ekstremnih vremenskih pogojih. Pri tak\xc5\xa1nih vremenskih pogojih imajo lete\xc4\x8di \xc4\x8dolni in amfibije, zaradi svoje velikosti in ve\xc4\x8dje stabilnosti, veliko prednost._NEWLINE_Najve\xc4\x8dji uporabniki hidroplanov so re\xc5\xa1evalne organizacije in pa obalne stra\xc5\xbee, ker lahko ista letala uporabljajo za odkrivanje in re\xc5\xa1evanje pre\xc5\xbeivelih. Hidroplani so veliko bolj primerni za tak\xc5\xa1no delo kot helikopterji in za razliko od helikopterjev lahko pristanejo na vodi, \xc4\x8de jim zmanjka goriva. Tudi nekateri helikopterji s plovci lahko pristanejo na vodi, ampak le na povsem mirni, kajti njihovo te\xc5\xbei\xc5\xa1\xc4\x8de je precej visoko in jih \xc5\xbee manj\xc5\xa1i valovi lahko prevrnejo._NEWLINE_Hidroplane veliko uporabljajo v oddaljenih predelih kot je Aljaska (ima najve\xc4\x8d vodnih letal na prebivalca v Ameriki) in pa kanadski zakotni predeli z velikimi jezeri primernimi za vzletanje in pristajanje, predvesem v predelih s slabo razvito cestnim omre\xc5\xbejem in v primeru velikega snega.\n_START_SECTION_\nZgodovina\n_START_PARAGRAPH_\nZa\xc4\x8detki razvoja so se za\xc4\x8deli v Hammondsportu v New Yorku pri Glennu Curtissu, ki je prehitel Alexandra Grahama Bella in ostale izdelovalce letal pri Aerial Experiment Association._NEWLINE_Med prvo in drugo svetovno vojno je ve\xc4\x8dina mornaric uporabljala hidroplane za izvidni\xc5\xa1ke naloge in protipodmorni\xc5\xa1ke boje. Ve\xc4\x8dina voja\xc5\xa1kih ladij je imela dva katapulta s hidroplani za odkrivanje tar\xc4\x8d preko obzorja in zra\xc4\x8dne boje z izvidni\xc5\xa1kimi letali._NEWLINE_Enega najve\xc4\x8djih lete\xc4\x8dih \xc4\x8dolnov na svetu je izdelal pustolovec Howard Hughes. Tik po drugi svetovni vojni je nastal H-4 Hercules (vzdevek \xc2\xbblete\xc4\x8de skladi\xc5\xa1\xc4\x8de za les\xc2\xab\xc2\xa0ali bolje poznano kot \xc2\xbbSpruce Goose\xc2\xab). Vzletel je samo enkrat leta 1947. Ameri\xc5\xa1ka vlada ga je odobrila za uporabo v drugi svetovni vojni, vendar ni bilo kon\xc4\x8dano pred koncem vojne._NEWLINE_Danes se hidroplani ne uporabljajo ve\xc4\x8d v vojne namene. Eno zadnjih letal, ki je bilo v voja\xc5\xa1ki uporabi, je bil hidroplan HMS Engadine._NEWLINE_Amfibije in lete\xc4\x8di \xc4\x8dolni so \xc5\xa1e dandanes zelo uporabni za ga\xc5\xa1enje po\xc5\xbearov. Ve\xc4\x8dina takih konstrukcij posnema vsestransko Consolidated PBY Catalino iz druge svetovna vojne. Za re\xc5\xa1evanje pa se uporabljajo skoraj izklju\xc4\x8dno helikopterji.'